
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 87 

6 Ιουνίου 1994 


ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 


ΠΡΑΞΗ 

ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Καθιέρωση ωρών προσέλευσης των υπαλλήλων των Δη¬ 
μοσίων Υπηρεσιών, των Ν.Π.Δ.Δ. των Ο.Τ.Α., των Δη¬ 
μόσιων Επιχειρήσεων και Οργανισμών των Τραπεζών 
και των Εμπορικών Καταστημάτων στο Νομό Αττικής 
κατά τη θερινή περίοδο 1994». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις της παραγράφου 1 του άρθρου 44 του 
Συντάγματος». 

β. Ότι η απρόβλεπτη άνοδος της θερμοκρασίας που ση¬ 
μειώθηκε ήδη από τις τελευταίες ημέρες του Μαΐου 1994 
είχε ως αποτέλεσμα την αύξηση της ατμοσφαιρικής ρύ¬ 
πανσης στην περιοχή του Νομού Αττικής» και την όξυνση 
όλων των παρεπόμενων προβλημάτων. 

γ. Την εξαιρετικώς επείγουσα και απρόβλεπτη ανάγκη, 
για την καθιέρωση κλιμακωτών ωρών προσέλευσης και 
κατ’ επέκταση και αποχώρησης των υπαλλήλων των Δη¬ 
μοσίων Υπηρεσιών (Δ.Υ.), των Νομικών Προσώπων Δημο¬ 
σίου Δικαίου (Ν.Π.Δ.Δ.), των Οργανισμών Τοπικής Αυτο¬ 
διοίκησης (Ο.Τ.Α.), των Δημόσιων Οργανισμών Τοπικής 
Αυτοδιοίκησης (Ο.Τ.Α.), των Δημόσιων Οργανισμών και 
Επιχειρήσεων (πρώην ΔΕΚΟ), των Τραπεζών και των 
Εμπορικών Καταστημάτων στην περιοχή του Νομού Αττι¬ 
κής, του μήνες Ιούνιο, Ιούλιο, Αύγουστο και Σεπτέμβριο, 
για την περιστολή της ιδιαίτερα αυξημένης στην περιοχή 
αυτή ατμοσφαιρικής ρύπανσης, που προκαλεί και η ταυτό¬ 
χρονη μαζική μετακίνηση των εργαζομένων στους χώρους 
της εργασίας τους. 

δ. Την αδυναμία άμεσης αντιμετώπισης των προαναφε- 
ρομένων συνεπειών με έγκαιρη νομοθετική ρύθμιση με 
τυπικό νόμο ψηφιζόμενο από τη Βουλή, επειδή η έναρξη 
της θερινής περιόδου συμπίπτει με διακοπή των εργασιών 
της Βουλής, ή οποία αποφασίστηκε με τη σύμφωνη γνώμη 
όλων ανεξαίρετα των κομμάτων. 

Με πρόταση του Υπουργικού Συμβουλίου, αποφασί¬ 
ζουμε: 


Αρθρο 1 

Ώρες προσέλευσης 

1. Από τη δημοσίευση της παρούσης στην Εφημερίδα 
της Κυβερνήσεως μέχρι 30 Σεπτεμβρίου 1994 καθορίζο¬ 
νται οι ώρες προσέλευσης και έναρξης της εργασίας του 
πάσης φύσεως προσωπικού των Δ.Υ., των Ν.Π.Δ.Δ., των 
Ο.Τ.Α., των πρώην Δ.Ε.Κ.Ο. και των Εμπορικών κατα¬ 
στημάτων στην περιοχή του Νομού Αττικής ως εξής: 

α) Των Δημοσίων Επιχειρήσεων και Οργανισμών 07:00. 

β) Των Δημοσίων Υπηρεσιών, των Ν.Π.Δ.Δ. και των 
Ο.Τ.Α. 07:30 

γ) Των Τραπεζών, των Ασφαλιστικών Εταιρειών και των 
πάσης φύσεως θυγατρικών τους Νομικών Προσώπων 
08:15. 

δ) Των Εμπορικών Καταστημάτων (πολυκαταστήματα, 
ένδυση, υπόδηση, χρυσοχοεία, καλλυντικά βιβλιοπωλεία, 
δίσκοι, ηλεκτρικά υαλικά κ.λ.π.) από Δευτέρα μέχρι Παρα¬ 
σκευή, 09:15, με εξαίρεση τα Εμπορικά Καταστήματα που 
αναφέρονται στην περίπτωση ιε' της παραγράφου 1 (του 
άρθρου 2 της παρούσης). 

2. Ο αριθμός των ωρών απασχόλησης των κατά την πα¬ 
ράγραφο 1 του παρόντος άρθρου κατηγοριών προσωπι¬ 
κού, που ισχύει κατά τη δημοσίευση της παρούσης πρά- 
ξεως δεν θίγεται. 

3. Για το προσωπικό της παραγράφου 1 του παρόντος 
άρθρου και για την περίοδο από τη δημοσίευση της πα¬ 
ρούσης μέχρι 30 Σεπτεμβρίου 1994 δεν ισχύουν τα ελα¬ 
στικά ωράρια εργασίας. 

Αρθρο 2 
Εξαιρέσεις 

1. Από τις ρυθμίσεις του άρθρου 1 εξαιρούνται: 

α) Η Προεδρία της Δημοκρατίας. 

β) Τα Γραφεία του Πρωθυπουργού, Υπουργών, Υφυ¬ 
πουργών, Γ ενικών Γ ραμματέων και Νομαρχών. 

γ)Τα Υπουργεία Εθνικής Αμυνας, Δημόσιας Τάξης, και 
Εμπορικής Ναυτιλίας, καθώς και οι υπηρεσίες και οι σχο¬ 
λές αυτών. 

δ) Το Εθνικό Τυπογραφείο. 

ε) Το εκπαιδευτικό προσωπικό όλων των βαθμιδών εκ¬ 
παίδευσης, καθώς και το εκπαιδευτικό προσωπικό των εκ¬ 
παιδευτικών μονάδων του Ο.Α.Ε.Δ. 

στ) Το προσωπικό της Υπηρεσίας Πολιτικής Αεροπο¬ 
ρίας και των Υπηρεσιών του Ταχυδρομικού Ταμιευτη¬ 
ρίου. 

ζ) Οι οδηγοί αυτοκινήτων της Εθνικής Υπηρεσίας Πλη¬ 
ροφοριών. 

η) Τα νοσηλευτικό ιδρύματα, οι υγειονομικοί σχηματι¬ 
σμοί των Υπουργείων Ο.Τ.Α. και Ν.Π.Δ.Δ. τα αγροτικά ια¬ 
τρεία και οι υγειονομικοί σταθμοί, οι Σχολές Επισκεπτριών 
και Αδελφών Νοσοκόμων και τα φαρμακεία. 

θ) Τα ιδρύματα και οι σχολές κοινωνικής πρόνοιας (πλην 
ΠΙΚΠΑ και ΕΟΠ). 

ι) Οι Φυλακές, τα Σωφρονιστικά Καταστήματα και Ιδρύ¬ 
ματα Αγωγής Ανηλίκων, τα θεραπευτικά Καταστήματα 
Κρατουμένων,τα καταστήματα της Κεντρικής Αποθήκης 
Υλικού Φυλακών, των Δικαστηρίων και λοιπών δικαστικών 
υπηρεσιών. 

ια) Το ποσωπικό των Μουσείων, των Αρχαιολογικών Χώ¬ 
ρων, των θεάτρων και βιβλιοθηκών. 

ιβ) Το προσωπικό του Ταμείου Λαϊκών Αγορών που απα¬ 
σχολείται στους Χώρους λειτουργίας των λαϊκών αγο¬ 
ρών. 

ιγ) Το προσωπικό των σταθμών διοδίων του Ταμείου 
Εθνικής Οδοποιίας. 

ιε) Τα Εμπορικά Καταστήματα (δυρβτ ιτίΗΓΚβιΙδ, κρεοπω¬ 
λεία, καταστήματα ειδών οικοδομής, χρωμάτων και σιδη- 
ρικών και αρτοποιεία). 

2. Με κοινές αποφάσεις των Υπουργών Προεδρίας της 
Κυβέρνησης, Περιβάλλοντος Χωροταξίας και Δημοσίων 
Έργων, Εργασίας και του κατά περίπτωση αρμοδίου 
Υπουργού επιτρέπεται να ορίζονται διαφορετικές ώρες 
προσέλευσης του προσωπικού από τις προβλεπόμενες 
στο άρθρο 1 της παρούσης, εφόσον οι παρεκκλίσεις επι¬ 
βάλλονται από τη φύση και την ιδιαιτερότητα του έργου 
των οικείων υπηρεσιών. 


Αρθρο 3 
Ισχύς 

1. Η ισχύς της παρούσης Πράξεως, η οποία θα κυρωθεί 
νομοθετικό, κατά το άρθρο 44 παρ. 1 του Συντάγματος, 
αρχίζει από τη δημοσίευσή της στην Εφημερίδα της Κυ- 
βερνήσεως. 

2. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 3 Ιουνίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

ΤΑ ΜΕΛΗ 

ΑΝΑΣΤΑΣΙΟΣ ΠΕΠΟΝΗΣ, Ο ΑΝΑΠΛΗΡΩΝ ΤΟΝ ΥΠΟΥΡΓΟ 
ΕΘΝΙΚΗΣ ΑΜΥΝΑΣ ΥΦΥΠΟΥΡΓΟΣ ΝΙΚΟΛΑΟΣ ΚΟΥΡΗΣ, 
ΚΑΡΟΛΟΣ ΠΑΠΟΥΛΙΑΣ, ΑΠ- Αθ. ΤΣΟΧΑΤΖΟΠΟΥΛΟΣ, 
ΓΙΑΝΝΟΣ ΠΑΠΑΝΤΩΝΙΟΥ, ΑΛΕΞΑΝΔΡΟΣ ΠΑΠΑΔΟΠΟΥ- 
ΛΟΣ, ΓΕΩΡΓΙΟΣ ΜΩΡΑΪΤΗΣ, ΕΥΑΓΓΕΛΟΣ ΓΙΑΝΝΟΠΟΥ- 
ΛΟΣ, ΔΗΜΗΤΡΙΟΣ ΚΡΕΜΑΣΤΙΝΟΣ, ΔΗΜΗΤΡΙΟΣ ΦΑΤΟΥ- 
ΡΟΣ, ΑΘΑΝΑΣΙΟΣ ΜΙΚΡΟΥΤΣΙΚΟΣ, ΔΙΟΝΥΣΙΟΣ ΛΙΒΑΝΟΣ, 
ΣΤΥΛ. - ΑΓΓ. ΠΑΠΑΘΕΜΕΛΗΣ, ΚΩΝ/ΝΟΣ ΛΑΛΙΩΤΗΣ, ΚΩΝ/ 
ΝΟΣ ΣΗΜΙΤΗΣ, ΙΩΑΝΝΗΣ ΧΑΡΑΛΑΜΠΟΥΣ, ΙΩΑΝΝΗΣ ΣΟΥ- 
ΛΑΔΑΚΗΣ. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


